Sjællands Småbådsfiskeklub

Juniorarrangement i klubhuset
2026-06-07 14:00 - 17:00 (Europe/Copenhagen) | Sjællands Småbådsklub, Roskildevej 414, Hedehusene, 2640, Denmark
Søndag d. 7. juni kl. 14:00 slår Sjællands Småbådsfiskeklub dørene op til et hyggeligt og inspirerende juniorarrangement for alle med interesse for småbådsfiskeri. Arrangementet foregår i klubbens lokaler på Roskildevej 414, 2640 Hedehusene. Arrangementet er åbent for alle – også for ikke medlemmer.
Her får børn, unge og voksne mulighed for at komme helt tæt på livet som småbådsfisker og høre mere om, hvad klubben kan tilbyde børnefamilier med båd. Der bliver blandt andet fortalt om, hvordan man planlægger den gode fisketur med børn – fra valg af fiskeplads til hyggen ombord og de små oplevelser, der gør turen til noget særligt.
I løbet af dagen afholdes også en workshop, hvor deltagerne kan prøve kræfter med at binde deres egne fladfisketakler. Perler, spinnerblade og kreative farvekombinationer er med til at gøre takelbinding til en sjov aktivitet for hele familien – og måske bliver det netop dit hjemmelavede takel, der fanger dagens største fisk.
På pladsen vil der desuden være udstillet flere småbåde, joller og kajakker, som alle er rigget til fiskeri. Her kan du hente masser af inspiration til, hvordan du selv kan indrette og udstyre din båd eller kajak til hyggelige og effektive fisketure.
Der vil naturligvis også være tid til socialt samvær, og klubben byder på pølser, kaffe og kage i løbet af dagen.

Klubaften
2026-06-01 19:00 - 21:00, 2026-05-18 19:00 - 21:00, 2026-05-11 19:00 - 21:00, 2026-05-04 19:00 - 21:00, 2026-04-27 19:00 - 21:00, 2026-04-20 19:00 - 21:00, 2026-04-13 19:00 - 21:00, 2026-03-30 19:00 - 21:00 and 3 more dates | Sjællands Småbådsklub, Roskildevej 414, Hedehusene, 2640, Denmark
Vagtplan SSK 2026

AFLYST manglende tilmeldinger Familietur til Rødvig
2026-05-15 08:00 - 2026-05-17 17:00
Så er det tid til Familie tur til Rødvig havn vi mødes ved slæbestedet Fredag hvor vi vil sørge for en varm gril du skal selv have mad med til grillen, om aftenen vil der være klubkaffe og slik til børnene.
Lørdag morgen kl 8 er der morgen mad og kaffe. Vi laver også en lille fiske konkurrence. Vi sørger for aftensmad og klubkaffe og vi finder vinderen af fiske konkurrence.
Søndag er der morgenmad og dem der vil fiske gør det.
For at deltage skal man have båd med og skal være en del husstanden

Laksetur til Bornholm 2026
2026-04-11 - 2026-04-18 | Hasle Marina, Hasle Marina 39, Hasle, 3790, Denmark
SSK-afholdte i 2025 traditionen tro klubtur til klippeøen, dog var det med et noget andet koncept da Nordbornholms feriecenter ikke havde mulighed for at huse os, da hele stedet var udlejet til entreprenører der er ved at udvide Rønne havn.
Derfor blev turen ændret til Hasle marina, hvor deltagerne selv bookede indlogering eller boede i bådene og sørgede for egen mad. Da der har været en ok feedback på dette koncept, har vi igen valgt at fortsætte dette.
Fiskeriet var ok for de fleste trods de begrænsninger der er med fedtfinne regler, hvor der blev genudsat dem med fedtfinne som loven siger
Der er naturligvis både fordele og ulemper ved denne måde af afholde det på, da vi ikke bor fælles. Men vi mødtes i sejlerstuen for at præmiere de fangede fisk og fortælle røverhistorier hvor SSK var vært med ”klubkaffe og øl/vand”, de dage hvor vejret ikke tillod fiskeri, for når vi nu ikke er afhængige af spisetider, er det besluttet at lade fiskeriet være i højsædet og så mødes når vejret ikke tillod fiskeri, hvilket blev annonceret til alle skipperne på sms.
Derfor afholdes turen i 2026 i uge 16 fra lørdag D 11. april til og med lørdag D 18. april. Hvor deltagerne som tidligere år får et tilskud til at dække havneudgifterne på 1000 kr. pr. båd. Og der vil være dagspræmier til de fangede fisk både med og uden fedtfinne, med gavekort til klubbens merchandise skab.
Da vi pga. sejlerstuens størrelse kun har mulighed for at være omkring 20 har jeg behov for tilmelding på sekretaer@pc.dk hvor navn/adresse/tlf. nr. samt medlemsnummer oplyses på alle deltagerne ”hvilket vil være først til mølle”, samtidig vil jeg anbefale man booker hytter samt færgebillet så snart man kan ift. de er ledige, og prisen er noget lavere på denne tid.
Hvis vi skulle være så uheldige at der lukkes for lakse fiskeriet i 2026 afholdes turen naturligvis ikke, men så vil det i givet fald kun være depositummet der er gået tabt som typiske er 3-400 kr. pr. deltager hvis man er 4 i hytterne, som de nemt kan rumme. Jeg havde selv en hytte i år med en fantastisk udsigt, som billederne viser 😉
Med håb om et godt laksefiskeri i 2026
På vegne af SSK
Turleder Allan Nielsen

Motoraften, Suzuki og Mercury
2026-03-23 19:00 - 21:00 | Sjællands Småbådsklub, Roskildevej 414, Hedehusene, 2640, Denmark
Motoraften, for dem der har mod på selv snuse til at lave 100 timers service på deres påhængsmotor.
Vi deler os i 2 hold.
Bob Aagesen laver service på 140 hk Suzuki
Lars Hansen laver service på 50 hk Mercury
Vi kommer omkring følgende emner:

Olieskift, motor
Olieskift, gearhus
Skift af filtre, olie og brændstof
Kontrol/skift af anoder
Smøring og alm vedligehold

Der er kaffe på kanden
Arrangementet afholdes i SSK’s lokaler, Roskildevej 414, 2640 Hedehusene
Håber vi ses
Bob og Lars

Vagtplan SSK 2026

Propel, motormontering og optimering
2026-03-02 19:00 - 21:00 | Sjællands Småbådsklub, Roskildevej 414, Hedehusene, 2640, Denmark
Vi tager kaffen med ind i det store lokale (måske er der også kage) og tager en snak om optimal montering af påhængsmotor og de forskellige muligheder ved valg af propel.
Mit oplæg er udelukkende baseret på egen erfaring og lidt teori, men tag det med som input til optimering af jeres eget setup.
Har du aktuelt noget vi skal have på tavlen, er det vigtigt at have flest mulige af disse oplysninger med:

Bådens sejlklare vægt, alt inkl. +/- 50 kg.
Motorens effekt, HK
Motorens maks. omdrejninger ifølge specifikationerne
Gearhusets udveksling
Stigning på nuværende propel **P, tag evt. et billede af spec. på propellen
Maks omdrejninger og fart, ved fuld gas, med nuværende propel

Håber vi ses
Lars

Kajakaften hos SSK
2026-02-16 19:00 - 21:00 | Sjællands Småbådsklub, Roskildevej 414, Hedehusene, 2640, Denmark
Sjællands Småbådsfiskeklub inviterer til kajakaften mandag d. 16. februar kl. 19:00-21:00. Arrangementet foregår i klubbens lokaler på Roskildevej 414, 2640 Hedehusene. Denne aften er klubben åben for alle, som er interesseret i fiskeri fra kajak.
Vi vil bruge aftenen på at tale om samt planlægge nogle klubkajakture i 2026. Derudover vil vi holde et lille oplæg om alle de fordele man får, eller har som medlem af Sjællands Småbådsfiskeklub. Vi vil b.la. komme ind på klubbens meget attraktive rampeaftaler samt klubbens forsikringsordning med Tryg.

Sidst men ikke mindst er aftenen også en dialogaften om kajakfiskeri, hvor vi skal tale om fremtiden og de muligheder der er på Sjælland for at dyrke fiskeri fra kajak. Alle ideer og input til dette er velkomne.
Klubben sørger for, at der er kaffe og kage. Har i spørgsmål til denne aften kan de rettes til Tue Blaxekjær på telefon 2048 5045 eller Bob Aagesen på telefon 2021 7753.
